Walter Burley Griffin

Walter Burley Griffin (* 24. november 1876, Maywood† 11. február 1937, Lakhnaú) bol americký architekt.

Preslávil sa najmä návrhom Canberry, od základov stavaného nového hlavného mesta Austrálie.http://www.theaustralian.com.au/arts/review/walter-burley-griffin-and-marion-mahony-griffin-were-drawn-together-on-canberra/news-story/12edae702c60ddd0f8265baa8b5904a3 Revolučná bola predovšetkým koncepcia parkovania v meste a použitia železobetónu. Je radený k tzv. prériovej architektúre. Jeho manželka Marion Mahony Griffinová bola tiež významnou architektkou a Griffin s ňou na väčšine návrhov spolupracoval, vrátane projektu Canberry. Spoznali sa v štúdiu Franka Lloyda Wrighta v Oak Park, kde obaja na začiatku 20. storočia pracovali. Spolu navrhli vyše 350 diel. Často išlo o krajinné diela. Architektúru vyštudoval na University of Illinois. On i jeho žena boli vyznávači antropozofie, kvôli ktorej tiež odcestovali do Indie, kde však Griffin čoskoro zomrel na zápal pobrušnice.

 Referencie 

 Iné projekty 

 Externé odkazy 
 Heslo v encyklopédii Britannica 
 Heslo v Australian Dictionary of Biography 

 Zdroj 


Kategória:Architekti USA
Kategória:Krajinní architekti
Kategória:Urbanisti
Kategória:Antropozofi
Kategória:Osobnosti z Illinoisu